Flagget til kvenene eller «kvenflagget» er designa av Bengt Johansson-Kyrö, som har henta motivet solrosa frå käsityö som er den kvenske husflidskulturen sin tradisjonelle motivkrins.
**Kvenflagget** (kvensk *kvääniflaku*) er eit flagg som sidan 2009 har vorte nytta av kvener i Noreg, Sverige og Finland. Flagget er designa av Bengt Johansson-Kyrö.

Formgjeving
-----------

Formgjevaren til kvenflagget er kunstnaren Bengt Johansson-Kÿrö frå Jukkasjärvi utanfor Kiruna i Nord-Sverige. Flagget har mørkeblå bakgrunn og motiv frå ein solblome eller ei solrose (kvensk *aurinkonkukka* eller *auringonkukka*) som er funne på ei rekke gjenstandar i det kvenske området: Kvenland. Døme på slike gjenstandar skal mellom anna vera jakthorn, vevstolar, båtar m.m. Solrosa vert stadig nytta innan tradisjonelt käsityö, som er kvensk kunsthandverk.

Bruk
----

Flaggdesignen var klar allereie i 2007 Kvenlandsförbundet arrangerte ein konkurranse for å få laga eit kvenflagg. Johansson-Kyrös design vann konkurransen. Det var først i 2009 at Kvenlandsforbundet vedtok å ta flagget i bruk. Dette skjedde på eit møte med medlemmer frå Noreg, Sverige og Finland.

Flagget vart først brukt på ei offentleg flaggstong utanfor rådhuset i Kiruna på Kvenfolkets dag i 2013. I 2017 vart flagga hange opp ved Rådhuset i Storfjord kommune, og for første gang flagga ein kommune i Noreg på Kvenfolkets dag.

På landsstyremøtet i Norske Kveners Forbund 29.-30. april 2017 vart flagget til Kvenlandsforbundet òg vedtatt brukt av NKF.

I mars 2018 heisa mellom anna Kvænangen kommune kvenflagget for første gang, det same gjorde Nordreisa, Porsanger og Troms fylkeskommune, og i mars 2019 vart flagget heisa i Tromsø på Kvenfolkets dag.

I 2018 avslo det norske Kommunal- og moderniseringsdepartementet ei oppfordring frå Norske kveners forbund om ei offentleg godkjenning av Kvenflagget. Departementet sa samtidig at norske kommunar og andre stod fritt til å bruka flagget til å markera Kvenfolkets dag og andre hendingar.

I 2022, 15 år etter at flagget vart til, fekk Johansson-Kyrö utdelt den første nordiske kvenske kulturprisen for innsatsen sin. I grunngjevinga for prisen stod det:

> Siden 2007 og 2013 har flagget blitt den viktigste materielle markøren for det kvenskfinske. Johansson-Kyrös vinnerbidrag fra 2007 i Kvenlandsförbundets konkurranse tar ett urgammelt kven- og finnesymbol inn i et hav av nye muligheter for alle kvener og likesinnede. Bengt Johansson-Kyrö er den riktige mottaker av den første nordiske kvenske kulturprisen.
> 
>

Kjelder
-------

1. 1 2  «1948 - DAGENS HISTORIE: Hvordan Kvenflagget kom til» (på norsk bokmål). Henta 22. september 2020.
2. ↑  Larsen, Dan Robert (18. mai 2017). «Endelig et felles flagg for kvenene» (på norsk bokmål). Henta 22. september 2020.
3. ↑  Kvenlandsförbundet. (18. mars 2013). Kvänfolkens dag i Kiruna
4. ↑  «Kvenene har fått sitt felles flagg!» (på norsk bokmål). 16. mai 2017. Henta 16. mars 2019.
5. ↑  2018-03-16. «Onnee kväänikansan päiväle! Gratulerer med kvenfolkets dag! - Nordreisa kommune» (på norsk). Arkivert frå originalen 15. november 2019. Henta 15. november 2019.
6. ↑  Hansen, Lill Vivian (3. mars 2018). «Hvor kan vi heise kvenflagget?» (på norsk bokmål). Henta 15. november 2019.
7. ↑  «Det kvenske flagget heist for første gang på kvenfolkets dag». Henta 15. november 2019.
8. ↑  Mevik, Eirik Losnegaard (31. desember 2018). «Godt nytt år! - Kvænangen kommune» (på norsk). Henta 15. november 2019.
9. ↑  Monsen, Heidi Nilima (16. mars 2019). «Kvenflagget til topps i Tromsø» (på norsk bokmål). Henta 15. november 2019.
10. ↑  Lanes, Laila (7. mars 2018). «Kvenflagget blir ikke offentlig godkjent» (på norsk bokmål). Henta 22. september 2020.
11. ↑  Riksforbund, Kvensk Finsk (5. juli 2022). «Kirunamøtet 11. juni 2022» (på norsk bokmål). Henta 1. januar 2023.

* *Denne artikkelen bygger på «Kvenflagget» frå Wikipedia på bokmål, den 1. januar 2023.*


| * v
* d
* e
Kvensk kultur |
| --- |
| Språk | Kvensk • Kvensk språkråd • Kvensk språkting • Kvensk språkdag • Alf Nilsen-Børsskog • Elämän jatko |  |
| Kultur | Kvener • Kvenflagget • Kvenfolkets dag • Kipparifestivalen • Tuomainengården • Bietilægården • Kumpulagården • Labahågården • Tørfoss kvengård • Marknadsplatsen i Skibotn • Ruijan Kaiku • Varangerhus • Paaskiviikko |
| Geografi | Porsanger kommune • Tana kommune • Kåfjord kommune • Kvænangen kommune • Nordreisa kommune • Storslett • Storfjord kommune • Børselv/Pyssyjoki • Lakselv/Lemmijoki • Kvenvik • Vadsø • Skallelv • Kvenland |
| Organisasjonar | Norske kveners forbund • Kvensk Finsk Riksforbund |
| Institusjonar | Kvensk institutt • Storfjord språksenter • Porsanger språksenter • Kvænangen språksenter • Kvensk språksenter Vadsø • Halti kvenkultursenter • Vadsø museum – Ruija kvenmuseum • Nord-Troms Museum • Sannings- og forsoningskommisjonen |